Cesarhanmun/geonobi-data huggingface dataset:
地名: 大靜 (全羅道, 郡)
年: 1771.0

○命拿龍銅宮任掌二人, 其中黃景龍, 卽正科人, 命金吾諸堂及時原任大臣兩司左右捕將, 竝牌招。 上仍御建明門, 親鞫景龍等, 景龍供: "臣實非欲侈衣侈食者, 而外間多有不好所聞, 故卽告于本宮, 招來五部書員, 以宮家初無所侵之意分付。 金禹象爲名人, 初不知面, 一日來言於臣曰, 自家大監, 雖欲讀書, 無人隨廳, 雖欲習字, 無人磨墨, 汝來隨廳爲好云, 故臣果往, 而實無作俑之事矣。 禹象則自臣入去之後, 不爲頻來, 蓋因自家之踈待故也。 去月臣告于自家, 以外間多言之故, 無賴下人盡逐之。 只留別陪二人, 至於廛人密封事, 臣所不知, 廛民向臣皆稱善, 則禹象所告之言, 必是誤矣。" 使與禹象面質, 禹象曰: "百姓與市井, 皆以王孫宮之故, 將不得保存云, 以汝方爲掌務, 故俄果告之, 非欲害汝而告之也。" 上更問於景龍, 景龍供: "今至死境, 當直告矣。 洪奉朝賀招臣, 使之隨行任掌, 丁亥年二月, 得差於李興祿之手, 而興祿最親於恩彦君矣。" 及其三招, 景龍皆稱誣告, 又以爲請囑於其妹之爲宮婢者? 及興祿處得差, 而各廛私自徵
                〔斂〕
              者, 錢則五六百兩, 苧綿木等爲數十疋。 宮任李再春等, 又嚴刑鞫問, 竝參酌定配, 罪人德惠ㆍ連愛, 大靜ㆍ旌義兩縣分配, 德惠ㆍ卽黃景龍之妹, 王孫之保母也, 連愛, 與德惠同心用事者也。

○諫院
                【司諫權穎。】
              申前啓, 不允。 又啓, 請還寢大靜縣栫棘罪人䄄特放之敎, 上不許。 䄄等之當初所犯, 不過不能禁戢宮奴之致, 而罪名極重, 禛則年幼驚怖, 隕命於冒觸霧露之餘, 聞者悲之。 聖意之特加矜惻, 顧恤特放, 皆是大聖人慈愛之常情, 而臺臣之或疑上心之不出於眞情, 有此還寢之啓, 亦可觀世道矣。
地名: 大靜 (全羅道, 郡)
年: 1772.0

○丙戌/憲府
                【持平李長老。】
              申前啓, 不允。 又啓曰: "禮曹佐郞金樂熙, 謂與一僚員, 有難同周旋, 累次呈單, 該堂至欲草記改差, 則還拔呈單, 蹲冒行公, 其苟且無恥之狀, 人皆嗤點。 不可置而不論, 請刊改。" 上從之。 又啓請, 還寢東呂、址淳還發配所之命, 更令王府嚴鞫。 又啓請, 還寢定配罪人金柱泰減等之命, 又啓請黑山島爲奴罪人五得, 依律處斷。 又啓請, 還收大靜縣栫棘罪人䄄特放之命, 上不允。
地名: 大靜 (全羅道, 郡)
年: 1776.0

○李德師、朴相老、趙載翰、李一和、崔載興、柳翰申、李東讓等伏誅。 初上在春邸, 載翰與一種不逞之徒, 假托壬午義理, 陰結妖宦李興祿、金壽賢等, 轉聞于上, 興祿等因上遊後苑, 誘脅萬端, 又薦引匪類之入其黨者。 上時在沖年, 心惡之。 至是乘大喪, 載翰嗾鄕儒李一和, 投疏言壬午事, 德師之疏同日幷徹, 翰申亦呈疏政院, 疏語同。 敎曰: "此誣及先大王之大逆也。 雖在公除前, 當親鞫殿庭, 以告先大王之靈。 一和猶是孤雛, 德師正法然後, 先王之志可明。" 御金商門親鞫德師及李峻培, 峻培, 德師之從姪, 而寫匈疏者也。 問: "先大王榟宮在殯之時, 投呈匈疏, 欲爲眩惑, 究其設意, 已極陰慘。 事係壬午, 不但不敢言不忍言。 日記洗草之後, 先朝達權之大義, 國家哀痛之至情, 兩伸而不悖。 則雖在三月初四日之前, 今日臣子, 固不敢發諸口筆之書, 況三月初四日之後乎? 爾疏中‘明先王之本心’云者, 尤萬萬叵測。 先大王之敎若曰: ‘事係壬午, 義理或有十分似是者, 卽誣予也, 非但不忠於予, 抑亦不忠於爾。 他日干犯此事者, 殯殿之庭, 必也嚴問, 雖成服前, 斷以王法。’ 爲敎。 今日親問, 卽追先王之志也, 明先王之志也。" 德師供曰: "先大王以止慈止仁, 當不忍當之情境, 恐非先大王之本意, 妄爲此疏誣上是實。" 以誣上大逆不道正法, 峻培減死定配。 又御內兵曹, 親鞫李一和、趙載翰、載翰之子方鎭ㆍ獻鎭ㆍ純鎭、韓光綮、朴相老、李勛濟、勛濟之子東讓、趙雲亨、李範濟, 載翰等供: "爛漫謀議, 嗾出一和匈疏是實。" 相老與載翰、東讓, 會于雲亨家議疏草, 發詬天不道之說, 其說以爲 ‘勿論疏事是非, 某年事, 我殿下’ 云云,
                【已忘壬午四字。】
              蓋詬天語也。 東讓以告, 相老語屈不敢隱, 以窮匈極惡大逆不道結案。 上曰: "予豈意今日, 聞此匈言?" 仍嗚咽流涕, 諸臣皆泣, 金吾諸堂承史問郞侍衛將士, 各執杖亂捶之。 上曰: "治逆有道, 其禁之。" 遂大會百官都民, 戮相老于市, 載翰、翰申、一和以誣上不道正法。 又設庭鞫, 推鞫東讓, 以知情不告正法, 範濟杖斃, 光綮初以參涉德師疏被拿, 減死極邊圍籬安置, 雲亨、勛濟減死定配, 方鎭、獻鎭、純鎭, 依收孥本律, 干連諸人, 幷命酌處。 任珹以昔年春坊, 上不忍親問, 只拿囚待撤鞫遠配, 兪漢敬減律定配, 睦祖煥極邊安置, 宋翼彦、曺晦振特放。 是月又御內兵曹, 親鞫金壽賢、崔載興、具庠、李守鎭、李萬軾、趙宗鉉。 問壽賢以從前符同興祿, 潛通朝士, 譸張邪說根柢匈論之情節, 又問其締結徒黨, 壽賢以庠、守鎭、萬軾、宗鉉及蔡濟恭、趙潞鎭、李昌任、睦祖煥等, 曾聞名於興祿納供。 庠、守鎭ㆍ萬軾ㆍ宗鉉自卞不服。 又問壽賢南漢、北漢、不漢黨之說。 蓋英宗晩年, 有分黨之漸, 親於金漢耉者, 謂之南漢, 親於洪鳳漢者, 謂之北漢, 不入兩漢者, 謂之不漢黨, 互相標榜, 興祿ㆍ壽賢以此告上故也。 壽賢以宋載經、金尙默、沈履之, 卽標榜中人納供, 上命濟恭、載經、尙默、履之名字, 拔之推案。 設推鞫, 更問載興, 以潤色一和匈疏, 知情不告結案正法。 敎曰: "今番諸賊窩窟, 卽載興也。 載興文書中庠之書札, 不忍正視。 所謂持斧碎首, 某年義理, 舅甥熟講, 吾輩秉執云云, 乃是叵測陰慘之說。 雖游辭漫漶, 焉免三尺乎? 庠也本末, 予所知也。 初爲洪奉朝賀所援引, 再爲鄭厚謙所交結, 千百變化, 末乃有此締結凶徒, 譸張凶論之擧。 庠亦人也, 是可忍也? 設令庠也欽慕士論, 焉有士類容渠, 徘徊於鄕黨州閭乎? 此予所以深惡庠也, 深誅庠也。 然累世勳戚之家, 不幸有此人, 其若正法, 家將亡矣。 且渠參涉疏事, 旣無摸捉之端, 庠絶島圍籬安置。" 又敎曰: "妖宦逆竪, 何代無之, 而如壽賢輩之至奸極妖窮凶絶悖, 實是亘古今所未聞所未有也, 予非不知登時嚴懲, 以塞亂源, 而壽賢之尙保首領, 視息牖下者, 非予緩於隄防, 忽於誅討而然, 特欲待其情狀之呈露, 而明行誅討也。 大抵宦寺之職, 不越乎傳命灑掃此二事而已, 渠輩之於士夫聲聞, 豈或相及? 又若所謂言論所謂義理云云等說, 尤豈渠輩所可耳聞而口傳者哉? 況所親之士夫所道之說話, 卽凶言匈論也。 今番獄事, 情節彰著, 窩窟打破, 而究厥所由, 卽此輩爲凶賊之根柢也。 往在十餘年前, 時予沖歲, 壽賢以長番中官給事, 興祿以慈宮中官隨行。 壽賢每奏予曰: ‘與興祿有同奏之事矣。’ 當予進詣養德堂, 此輩輒來養德堂, 卽慈宮所御堂也。 此輩謂予沖歲, 必不知渠輩情狀, 迨予遊於堂後之苑, 壽賢、興祿以窮凶極惡之語, 誘說於予曰: ‘如此方可謂孝也, 不然必不得容於公論矣。’ 誘之脅之, 無所不至, 又奏: ‘某某士夫, 與渠輩相親, 同此義理, 可用於將來之人矣。’ 予雖沖歲, 一聞已知其爲亂逆, 未嘗一語發落。 而尙今不忘, 一欲以此起獄, 或慮蔓延者多。 今則凶賊, 次第伏法, 豈可仍置不問, 以釀禍機乎? 興祿已故, 壽賢發捕親問之下, 箇箇取服, 與予所聞記者, 無一差錯。 三尺至嚴, 焉可逭也? 而興祿旣以魁首已死, 壽賢則屬之隨從, 不至於失之太寬, 壽賢
              濟州牧
              大靜縣爲奴, 以懲爲人臣交通宦寺者之戒。" 又敎曰: "萬軾之罪, 可勝言哉? 萬軾以釁孽之種, 蒙先大王不世之恩, 得廁生人之倫, 在渠之道, 固當一念圖報, 仰酬鴻恩, 不此之爲, 締結凶徒, 綢繆凶論, 日夜所以聚首聯裾, 排布設施者, 不但口不敢道也, 卽亦耳不忍聞者。 萬軾亦具秉彝, 抑何心腸, 萌此窮凶極惡之計, 而發此無倫不道之說乎? 究厥情狀, 已極凶慘, 而萬軾之罪別有在焉。 別院笙歌, 嘯聚徒黨於昏夜黯黮之中者, 卽凶徒之外, 又是妖宦逆竪也。 如萬軾釁孽之類, 雖不足以常人之廉恥責之, 然旣登科甲, 又出仕路, 凶論則主張, 凶疏則參涉, 半生伎倆, 惟禍機是伺, 甚至於締結宦寺, 圖此不道, 尤何等罪惡乎? 往年妖宦之口, 昨日妖宦之招, 前後情節, 彰著無餘, 實非可以人心論者也。 雖然旣施數次之刑, 庶懲厥罪, 至於今番德師等匈疏, 則渠在任所, 論以王法, 似不可以知情與同參論。 萬軾邊遠定配。" 又敎曰: "以士夫而焉有交結宦竪者哉? 尋常宦竪, 尙且然矣, 況此亘古今所未聞所未有之妖宦逆竪乎? 與之綢繆, 與之盤結, 已極無狀, 又況所以綢繆者, 何等不忍言不敢道之事, 所以盤結者, 又何等不忍提不敢聞之說乎? 蓋論守鎭之罪, 凶論主張, 與載翰、載興輩, 同一心腸, 而至於欲藉幽隱之逕, 急圖凶慘之計, 又浮於正法之諸賊。 卽此一節, 渠不但自初不能發明, 妖宦旣以首犯納招, 鞫問之下, 渠又以陪衛時麾鞭之事, 載翰家逢着等說, 箇箇納招, 到今誅討之典, 宜不下於正法諸賊。 且國有紀綱, 豈可使締交宦竪之賊, 得保首領哉? 雖然凶疏諸賊, 則先已伏法, 則參涉疏事之說, 更無可覈之處, 渠魁之興祿, 亦已徑斃, 則前後情跡, 有難詳覈, 而咋今訊問, 已準數次之刑, 姑貸一律, 投諸四裔, 似非失刑之大端。 守鎭限己身絶島安置, 依爲奴婢法典勿揀赦典, 載翰旣伏誅, 兄弟當收坐。" 上念豐原府院君
              趙顯命先朝帶礪之勳, 特命免其一子, 掌令尹長烈上疏請寢, 不許。
                【德師、一和、翰申凶疏不傳。】
地名: 大靜 (全羅道, 郡)
年: 1781.0

○丁亥/全羅道觀察使朴祐源, 以密啓, 論濟州前牧使金永綬罪狀。 敎曰: "近來隄防雖曰不嚴, 而寧有如許道理?" 鄭民始對曰: "永綬之縱奴交通逆妻, 論其罪犯, 實難容貸。 且不能檢飭凶孽, 以致大燮之恣意行商, 此等牧守, 若不嚴懲, 有關後弊。 亟令該府, 拿問勘律宜矣。" 敎曰: "觀此完伯狀啓, 事屬祕密, 雖不詳敎, 其中一件事, 不可不嚴覈得情。 奸犯情節, 至爲叵測。 渠以牧使, 旣管一島, 而行此胸臆, 如是現發之後, 尋常勘繩, 來頭之弊, 豈可勝言? 狀啓中, 此段要語謄下, 前牧使金永綬, 卽爲拿來嚴囚, 發問目嚴問取服, 捧供以聞。" 又敎曰: "以道伯狀啓觀之, 島中罪人事, 極屬驚駭。 而昨日牧使狀啓三罪人事, 不但全沒事實, 他罪人許多凶悖之事, 亦不登聞。 營校探察島中之際, 牧使豈有不知之理? 然則牧使之狀啓, 必出於要掩, 後時之罪, 妄生先發之計者也。 濟州牧使金蓍耉, 爲先拿處。 近來耽羅三邑守令之不擇, 莫有甚焉。 大靜縣監羅潤祿、濟州判官黃鱗采, 幷遞付京職。 牧使之代, 勿拘資格, 各別擇擬。 兩守令亦令拔例擇擬。"
地名: 大靜 (全羅道, 郡)
年: 1801.0

○時有濟州
              大靜縣
              唐浦, 未辨何國之過去大船中, 卸下五人, 仍卽放船而去, 卸下五人, 衣制與狀貌, 極其怪異, 所着狹窄如束身, 足不履襪, 頭戴藤笠, 面體俱黑, 狀若猿猱, 鳺舌噪叫, 無由問情, 使之書字, 則右手執筆, 以左橫寫, 非篆非畫, 如亂絲樣, 道臣以此啓聞, 命以陸路入送北京。 大王大妃敎曰: "濟州所泊漂人等, 知其爲何國人乎?" 領議政沈煥之曰: "語不分明, 文亦詭異, 服裝又怪駭, 無以詳知爲何國之人矣。" 大王大妃敎曰: "予嘗知以四方同文矣, 文亦異云乎?" 煥之曰: "以左手寫之, 而其字樣回曲, 不可知云矣。" 大王大妃敎曰: "今番使行, 未及付送, 亦未知其爲何國人, 是可菀也。" 右議政徐龍輔曰: "於日後賚咨官去時入送, 可以知來矣。" 壯勇營提調趙鎭寬曰: "奴婢貢革罷後, 各司給代, 自壯勇營責應事, 有下敎, 而通計一年給代錢, 近八萬兩矣。 本營一年所入, 計其用餘, 則只可爲三萬兩, 每年三萬兩, 自本營策應, 其餘則從他某樣區劃 似好。 下詢于大臣, 俾爲爛商講究之地焉。" 上曰: "大臣之意何如?" 領府事李秉模曰: "當初下敎, 旣令本營擧行矣。 今若以不足之數, 移劃於經費衙門, 則經費衙門, 卽不過戶惠廳也。 戶惠廳經用, 每患不足, 顧何以責出一年五萬兩錢乎? 臣意則依當初下敎, 自本營擔當擧行之外, 恐無他道矣。" 煥之曰: "小臣曾以給代難支之意, 筵中屢次開端矣。 曾未一年, 如是難支, 方來許多年, 將何以區劃乎? 百司經用, 亦患不足, 每使戶惠廳除給, 則惠廳亦不周給, 戶曹尤不成說。 五萬餘兩, 將於何辦出乎? 變通之道, 大可悶也。" 龍輔曰: "目下國事可悶者, 不知爲幾許條, 而最是經用一事, 萬不成說。 戶、惠廳, 雖爲財賦衙門, 挽近以來, 一年經用, 每患苟艱, 何以責出五萬兩於科外乎? 自本營擧行宜矣。" 大王大妃敎曰: "奴婢貢罷後, 似當移定軍役, 其身布則何衙門捧用乎?" 煥之曰: "身布則各軍門及兵曹捧用矣。" 鎭寬曰: "生財有限, 經費不貲, 以有限之財, 制不貲之費, 誠亦難矣。 百司可以給代, 可以減省者, 不可不一番校正。 然後本營可以擧行也, 校正一時爲急矣。" 煥之曰: "可減者減之, 可充代者充之, 而當問議于有司之臣, 講究商確後仰奏矣。" 大王大妃敎曰: "須勿抛置, 從速區劃也。 今至一年, 尙未歸一, 速爲停當可也。" 戶曹判書李書九曰: "給代事, 壯勇提調, 俄有所奏, 大臣各陳所見矣。 大體財用, 卽民國之本, 而節省又爲其本也。 八萬兩給代條中, 戶曹所管, 折價計之, 則爲四萬八千兩矣。 此若自本曹策應, 則將無以支撑矣。 所入漸縮, 而所用漸廣, 誠爲可悶。 第今各司策應, 時日爲急, 某樣講究, 從便區劃, 不容少緩也。" 上曰: "依此爲之。"
地名: 珍原 (全羅道, 郡)
年: 1504.0

○義禁府郞廳全良弼賜尹弼商死于珍原, 還啓: "臣召弼商宣傳旨, 弼商讀訖云: ‘臣已知如是。’ 呼其奴, 使取囊中砒礵末, 和酒再拜而飮。 良久無驗, 乃取紬衾一幅, 自縊而死。" 弼商
              坡平人。 聰穎機警, 有幹局。 少貧, 及登第, 知遇世祖, 擢爲承旨, 甚寵之。 處事捷敏, 多稱旨, 世祖常呼爲快鶻。 策勳敵愾佐理, 爲相數年, 無災眚。 但性貪吝殖貨, 視時布穀貴賤, 引賈人貿換, 其門如市, 貲産巨萬, 未嘗分與子女, 升斗出納, 皆自知之。 其議國事, 必視上意所嚮, 迎合爲說, 士林鄙之。 然死於非辜, 哀哉。
地名: 珍原 (全羅道, 郡)
年: 1507.0

○甲午/臺諫合司啓曰: "旣盡陳其情, 而亦悉聞上敎矣。 上以爲收議, 而不允, 是以臣言爲不當也。 臣等不敢居職, 請亟遞臣等之職。" 獻納朴祥啓曰: "臣以母病相見, 歸光州, 頗聞守令不法。 順天府使李公信貪婪無比, 刑罰刻薄, 又畜樂安官婢於衙內, 請托公行, 作弊多端。 同福縣監李懇, 以田八結, 作一牛, 從名輪駄, 駄價緜布, 一結收一匹, 輪督民間, 用之於官。 南平縣監宋麒孫刻木爲人, 名曰木將校, 用以施令, 一刻稽留, 罰徵緜布、米、太, 性又柔懶, 牽制奸吏。 礪山郡守李元英多率奴婢, 又率成雙子弟, 凡官廳出納之物, 令其子弟監之, 多行不法, 請皆罷職, 以警其餘。 又聞定難功臣金良彦覲親于湖南, 率奴三十餘名, 所經各官, 多般侵虐。 監司令珍原、金溝等倅, 檢擧支供, 不由直路, 橫行各官, 煩擾太甚。 良彦特蒙上恩, 初陞堂上, 所當謹愼, 而驕縱如此, 監司亦委定差使員, 致令作弊, 不得無罪, 請皆推問。" 大司諫南慄啓曰: "密陽府使鄭子芝爲海州判官, 貪汚尤甚, 州人怨之, 播諸詩章, 及爲任崇載從事官, 採紅駿於慶尙道, 囚督列邑人吏, 受賂還放, 以驛馬公然輸家。 爲人如此, 可以堪牧民之任乎? 善山府使李琬, 自盜官物, 載船輸京, 又令其子, 連續轉輸, 嶺南一路, 以琬爲貪汚第一, 延安府使任浩, 盜官物, 載船輸京, 連被告訴, 宜皆罷黜。 高山縣監張翼, 日事飮酒, 不治公務, 亦宜罷黜。" 傳曰: "土田、臧獲、蔭加、永文等事, 皆不允。" 傳于朴祥曰: "所啓守令不法事, 豈盡親見之乎? 若不親見, 聞於一人, 則一人之毁譽, 或未必公也, 見褒貶後, 當推問之, 金良彦事, 推問於監司。" 傳于南慄曰: "獻納則下鄕親聞之, 卿何從而聞乎, 何不公議於僚中, 而獨啓之乎? 黃海道褒貶已來矣, 延安府使居最, 當推問於監司。" 慄啓曰: "臣舊聞此語, 近因論啓大事, 未及議于僚中, 適見朴祥之啓, 臣亦啓之。"
地名: 珍原 (全羅道, 郡)
年: 1522.0

○癸巳/義禁府啓曰: "珍原囚, 私奴姜哲金以亂言誣告罪, 當決杖一百、流三千里, 流則以賤口當贖。" 傳曰: "其勿贖。"
地名: 珍原 (全羅道, 郡)
年: 1544.0

○吏曹啓曰: "前者, 全羅道觀察使
                【宋麟壽。】
              啓聞孝行卓異之人。
                【全州居幼學柳承績, 孝誠出天。 三歲慈母棄世, 行年五歲, 始知母死, 哀慕不已。 及長, 常欲追喪, 風疾纏綿, 歲久未差。 年及五旬, 恐其餘年日短, 未遂初志。 歲在辛丑, 結廬母墳, 備祭服, 哭泣朝夕, 一如初喪, 啜粥三年, 一不到家。 喪畢, 圖父母形像, 益謹祭祀, 期以終身。 往在燕山朝, 金淑媛父生佛恃勢, 欲奪其父田民, 繫縛亂打將死, 承績挺身手歐得脫。 其孝行, 罕出古今。 幼學崔應泗居全州, 天質和順, 與物無競, 孝心純至, 事親無違。 其母病劇, 嘗糞號泣, 疾遂愈。 母死, 親自歛襲, 凡事一遵禮制, 親執祭物, 朝夕哭位。 其廬幕距家纔一里, 而三年啜粥, 一不到家。 色養老父, 定省侍側, 不顧妻子。 父歿, 哀傷愈篤, 一如前喪, 前後居廬六年, 一不出廬外, 人無間言。 幼學金翼漢, 亦全州人。 性行純粹, 持己端雅。 少時其父亡, 哀傷如成人, 事母, 承顔順旨, 一家征賦, 奔走處置, 不使母知之。 母得風疾, 長在床褥, 湯藥無少懈, 坐臥起居, 必親挾持, 及病劇, 嘗糞知其必危, 冒雪沐浴, 號泣祈禱, 病亦少間。 及歿, 啜粥居廬, 素多疾病, 羸弱增劇, 親戚勸之退保, 亦不聽, 凡喪事, 竭力誠備, 旣葬之後, 猶不食鹽醬。 家業伶(行)
                    〔仃〕
                  , 奴僕盡逃, 妻子無托, 凍餒切身, 亦不還家。 大祥之後, 返主宗家, 別爲紙疊, 朝夕哀奠, 一如居廬時。 其父嘗貧, 分割宗家基田, 以給諸子, 翼漢告于同腹, 盡給長孫, 又出別得之田, 以給諸兄, 其奉祀奴婢皆死, 以壯奴充給, 自占老弱。 孝悌友愛之篤, 出於天性。 羅州居生員鄭文孫, 父早沒, 事母順旨, 未有少違。 母年九十餘歲, 常臥不起, 親奉溷器, 不使侍婢。 及沒, 文孫年過七十, 朝夕之奠, 躬行不怠, 雖衰病, 未嘗以子弟代焉, 居廬三年, 一不到家。 幼學郭居仁, 居古阜。 自少志學, 六擧不中。 事親極盡其誠敬, 及遭父母喪, 居廬六年, 一不到家。 終制後, 朔望必祭, 得新物必薦。 兄弟皆無子而死, 哀毁異常, 凡喪葬, 一如考妣, 袝于祠堂。 弟居儀妻曺氏無家, 別構一舍於墻內, 護恤甚篤, 曺氏感恩, 欲養其子傳家業, 居仁不許, 勸養其妹夫宋忠良女, 曺氏又欲分其田民, 與居仁之子, 居仁固辭。 遭年凶, 賑恤隣人如己家, 有窮族無田地, 借與己田, 久而不推。 生員羅應虛, 金堤人。 性剛直好學, 平生以孝友爲己任, 事親無所不至。 有弟三人, 友愛甚篤, 遭父喪, 與弟三人, 廬墓三年, 一不到家。 又丁(外)
                    〔內〕
                  艱居廬, 有少子病將死, 欲見呼父甚哀, 猶不往見, 前後喪葬, 一遵禮制。 其父安世及祖甫重, 世以孝友傳家, 至應虛愈篤, 鄕中稱孝友世家。 進士具斗南, 綾城人。 父死翼日乃生, 及長, 哀慕愈極, 每遇忌辰, 前期十日, 沐浴齋戒, 事母吳氏至孝, 承順色養。 有二姊, 母旣老病, 當分財田, 鍾愛斗南, 欲優給, (十南)
                      〔斗南〕
                    
                  固辭, 割己田, 許姊資業。 二姊先沒, 哀傷如喪親, 敎誨二甥, 一如己子。 及丁母憂, 哀毁骨立, 葬祭如禮, 廬墓三年, (三)
                    〔一〕
                  不到家。 服闋, 奉神主如事生, 出必告, 反必面。 凡祭, 前期齋沐, 愈久愈謹。 且爲受業師, 忌日必祭, 過官門必下馬, 雖雨雪昏夜, 益虔不變, 鄕里咸稱。 前軍器寺奉事朴漢忠, 珍原人。 其母朴氏得惡疾, 百藥無效, 自斷右手第四指, 和酒以進, 母病乃瘳。 進士鄭彦忠, 泰仁人。 性本純孝, 行己簡默, 明於學術。 丁外憂, 省(父)
                    〔墓〕
                  時, 過家不入, 及丁內艱, 廬墓三年, 朝夕哭奠, 躬執祭物。 家貧, 妻子餒飢, 小無動念。 葬具石物, 極稱其情, 皆獨辦, 不賴同腹, 一鄕欽(墓)
                    〔慕〕
                  。 前訓導金稱, 錦山人。 父母生時, 盡心孝養。 年二十, 母病嘗糞, 旣沒, 斂殯祭祀, 一從《家禮》, 廬墓三年, 啜粥。 及父喪, 年將六十, 親自炊爨, 凡治喪, 一如母喪, 寢不解衣, 一不到家。 服闋, 于今九年, 朔望祭祀, 一如居喪之時。】
              命賞以職, 如生員、進士之人, 則可敍用於資(汲)
                〔級〕
              相當之職矣; 幼學, 則不爲蔭取才者多, 而其在三館者,
                【朴漢忠】
              當以次例遷爲賞職, 何以爲之? 取稟。" 傳曰: "此乃勸奬之事, 不必拘於常例也。 蔭取才有無及例遷, 皆不可計也。 該曹察而爲之。"
地名: 珍原 (全羅道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 珍原 (全羅道, 郡)
年: 1634.0

○戊申/上下敎曰: "守陵官南以雄加資, 內廐馬鞍具一匹、奴婢六口、田五十結; 侍陵官金仁加資, 內廐馬鞍具一匹、奴婢四口、田三十結; 參奉南斗昌、曺昌緖竝六品遷轉, 各兒馬一匹; 進止忠義李挺立, 陞授東班職, 兒馬一匹賜給; 孝思殿入番宗親豐海君
              浩、懷恩君
              德仁、錦林君
              愷胤、懷義君
              哲男、珍原副正
              世完、昌原正
              儁, 各加一資; 參奉李澬、姜添慶, 竝直長除授; 進止忠義李&#x26A19;、兪懋曾、李孝忱、柳敬身, 竝東班敍用。
地名: 珍原 (全羅道, 郡)
年: 1659.0

○上, 引見大臣及諸臣。 沈之源曰: "水原已鍊之石, 輸致 山陵, 恐多損民田, 船運亦難便, 而因領相所啓, 勿令輸致云, 誠爲多幸。" 蓋水原山已施石役, 有移用之議, 故大臣 啓停之。 時有對馬島請換米事, 上問其事源委。 鄭太和對曰: "
                〔聞〕
              
              對馬島, 曾有自江戶移給之米, 今不給, 故島中無以聊賴。 公貿木一千二百同
                【我國稱綿布爲木, 稱五十疋爲同, 倭人以銅鐵換我綿布者, 稱公貿木。】
              內, 除出其三百同, 以米代給。 其木一匹, 可直米一石,
                【我國以十五斗爲一石。】
              而以一同四十石定式, 許限十年換給矣。 其時邊臣, 自以五年定限, 今旣過限, 故爲是請。 姑以二百同許之, 又以一匹十斗定價, 似當矣。" 上可之。 上曰: "司僕正上來後, 不得相見。 今以親病欲歸, 心甚缺然。" 惟泰曰: "自上收召不置, 不敢一向退伏, 而家有老病母, 不忍久離。 今許歸見, 不勝感激。 往來間必多日月, 乞遞職名。" 上曰: "此非緊任, 且因山之期不遠, 毋爲久留計。" 又曰: "掌樂正切欲相見久矣,
                【李惟泰、尹〈宣〉擧等, 皆被禮遇, 故不名。】
              其有病患耶?" 太和曰: "自處以死罪臣, 先朝亦自闕門外下去, 不爲登對矣。" 上曰: "何謂死罪。" 宋浚吉略陳其所以然, 上曰: "其志過矣。" 謹按丙子之亂, 尹宣擧以布衣奉母入江都。 與其友權順長、金益兼結約同事, 及賊渡江, 宣擧請分司守城門, 身隷其東。 城將陷, 其兄奉母徑走江上, 而宣擧不知, 後乃知之, 歎曰, 國將亡矣, 父母存沒, 俱不可卜, 無寧往南漢, 從死於大人所。 蓋宣擧父大司諫煌, 方扈駕在山城也。 仲父烇又勖之。
                【烇亦殉節。】
              時孝宗以大君在虜營中, 令宗室珍原君
              世完, 奉書行在。 宣擧佯爲其從人以往。 會値上出城, 與父相見, 因得不死。 宣擧妻從宣擧在江都, 事急, 使請宣擧於衆會中, 及至, 謂曰: "與其死於賊, 不如早自決。 第欲一訣而死耳。" 宣擧不忍見其死, 還走前會處。 其妻遂令二婢子引決。 宣擧二友順長、益兼, 在南門, 與金相尙容同死, 宣擧在他所, 不與焉。 宣擧以此爲愧, 自廢一生, 累被徵命, 終不起。 孝宗朝陳疏, 以陳東、尹穀事自況, 又曰: "夫所謂士無必死之道云者, 定計於常也。 旣在圍城, 同罹危辱, 則臨難苟免, 獨不愧於心乎? 假使陳東, 當尹穀之地, 則其必服死, 而不忍偸生也, 明矣。 臣之傷痛, 實在於斯, 終不能以已往而自慰也。 今之論臣本心者, 或以爲與友同事, 友死而不能死, 或以爲與妻約死, 妻死而不能死, 以此引咎, 無意仕宦云, 亦莫非臣之實狀也。 然臣所以爲此, 則非爲友也, 亦非爲妻也。 只恨臣身之苟活而已。" 宣擧心跡, 大略如右, 而不知、不悅者, 謂宣擧於江都之亂, 先殺其妻, 己獨不死, 常以爲愧恥, 無意供仕云。 其妻死節, 旣非宣擧之逼殺, 其所以自愧者, 又非專爲妻死, 而不得同死也。 宣擧疏中所陳, 蓋其實狀也。 其不仕之意, 則非外人所可知者, 而其子拯以爲, 其父終身不出, 蓋量而後入之義, 而自稱死罪者, 以屢違召命爲死罪云, 其言爲可信矣。
地名: 珍原 (全羅道, 郡)
年: 1684.0

○戊寅/引見大臣、備局諸臣。 時, 崔愼旣發尹拯事後, 祭酒朴世采疏救拯, 引金宏弼、朴衡、黃愼之與其師, 略有崖異, 謂拯亦如此, 斥愼猝見其書, 如得奇寶。 是日左議政閔鼎重白上曰: "近以崔愼上疏, 多有紛紜之事。 此事關係重大, 不可不明其是非矣。 愼以北方人, 來學於宋時烈, 而遽聞同門可愕之事, 欲爲師辨明, 文字間雖不稱停, 謂之構誣, 非實狀也。 朴世采疏中所引亦不襯着, 此豈可與拯之疑本源, 比而同之哉? 尹宣擧自少氣節過人, 丙子亂率妻子入江都, 嘗以陳東自許。 又引北地王
              諶事, 欲以自處, 而不果死。 此, 少時事也。 自後用力於爲己之學, 爲士友所推許。 第與尹鑴最親, 鑴改《中庸》註, 宋時烈切責之。 鑴傲然曰: ‘經傳奧義, 豈朱子獨知之耶?’ 時烈又貽書讓之, 鑴終不改, 遂與之絶, 絶鑴最早者, 時烈也。 及至禮論, 意在傾陷, 故宋浚吉亦絶之, 宣擧獨不能。 拯因私憾, 譏毁其師, 實爲大段不是。 朝家決不當仍待以待賢之禮, 更觀其悔改樹立之如何, 徐議處之可也。 若不早辨是非, 士論漸乖, 則實關風敎矣。" 上曰: "崔愼疏, 語雖或過當, 大意則爲師辨白, 故優答矣。 尹拯是自前禮待之人, 今以此事見之, 可異矣。" 領議政金壽恒曰: "拯之事, 實世道之一大變。 若以拯言爲是, 則時烈當作何如人耶? 累朝之所篤信, 土林之所推仰, 至今累十年者, 皆歸虛地矣。 不然則拯之所失, 非尋常語言之過, 朝家之待拯, 亦不當如前。 彼此是非, 唯當明辨而痛斥之矣。 尹宣擧自少見重於士友, 江都事後, 終身隱痛, 引咎自廢。 設有未盡之事, 畢竟成就, 人不可及, 則愼疏所論, 難免妄率, 而其意豈出誣辱而然也? 朴世采所引古事, 亦不襯。 金宏弼規諷金宗直, 朴衡疑金正國近諂, 黃愼以成渾筵對爲不可, 師生之間, 疑則質, 過則規, 自是義理當然, 有何不可? 至於與人私相非議, 直斥學術本源, 曾所未聞。 世采謂愼如得奇寶, 非用意構陷, 而以此爲言, 亦未知爲恰當也。" 鼎重曰: "時烈平日持論峻正, 或以爲過者有之。 若以義利、王伯等說而毁之, 則是猶指伯夷爲貪人, 孰信之? 設令眞有過失, 在拯分義, 決不可先出惡聲, 而拯之此事, 本由私憾, 積漸至此, 非一朝一夕之故也。" 壽恒曰: "拯見識未透, 心有所蔽, 不自知其流入於不是處矣。" 上曰: "此事出於私憾, 而師生之間, 乃至於此, 此實世道之大變。 日後如有爲拯伸救者, 則大老想必不安, 而朝著生閙端, 殊可慮也。" 右議政南九萬則默不發一言。 初, 尹宣擧早游黌庠, 以氣節言議, 見推儕流。 始, 丙子淸人僭號遣使至, 宣擧倡諸生上疏, 請斬虜使, 虜使大驚跳去。 其父煌以諫官, 亦力斥主和柄臣, 由是宣擧父子直聲, 動一世。 及淸兵搶我, 宣擧避亂江都, 又上書于分司宰執, 責其劻勷無謀, 與士人金益兼、權順長等, 分守城門, 相誓以事急必死, 至與妻約同死。 江都陷, 益兼等果不負誓俱死, 宣擧亦欲同死, 逼其妻李氏自經, 而宣擧不能死。 會, 宗室珍原君自圍中, 以虜酋令, 詣南漢行在所, 宣擧舊與珍原同里閈相善, 遂求爲其奴, 改名曰宣卜, 隨珍原以出, 一時醜謗, 殆令人不堪聞。 宣擧亦自怨自艾, 不娶不仕折節, 請業於文敬公
              金集之門。 門下諸人與其進, 不保其往, 許以爲友。 宋浚吉、宋時烈、李惟泰、兪棨最與之親切, 切磋講磨, 交口稱許。 孝廟屢徵之, 宣擧輒引江都事, 自稱死罪臣, 終不起。 時, 尹鑴託以向學, 廣結交友, 鑴美風儀, 言論傾四座, 拜官輒還納告身, 上疏稱布衣臣。 宋時烈、尹宣擧一隊諸人爭推以爲, 一世高士, 廩廩有安石
              東山之望。 鑴改《中庸》註, 詆侮朱子, 時烈先絶之。 己亥大喪, 時烈等議莊烈大妃服制, 引古禮四種說, 謂當服朞。 尹善道首上疏攻時烈, 語意陰凶。 鑴又助其說甚力, 而許穆、洪宇遠、趙絅等群起和之, 蓋鑴輩之意。 不但論禮而已, 實欲嫁禍士林, 中外士論, 皆斥鑴爲凶人, 獨宣擧不之絶。 時烈屢責之, 宣擧外謂已絶, 而內實眷眷不忍捨。 及宣擧沒, 鑴遣其子, 操文致酹, 時烈聞而益疑之。 宣擧子拯以其母死於非命, 廢擧業藏修, 以宣擧命, 自少就學于時烈, 時烈甚重之。 早膺聘召, 士望蔚然, 擬之以傳道統。 宣擧沒而拯乞銘於時烈, 仍袖示其父己酉年間所嘗擬與時烈書, 書中盛稱鑴、穆、絅、宇遠等之可用不可棄。 時烈滋不能無疑於宣擧, 著碣文, 不肯自立言, 只引朴世采所撰行狀語以結之。 拯請改者三四, 時烈猶不能一徇其意, 拯始怨之而不敢發。 及庚申時烈自海上還朝, 上下咸尊信若蓍龜。 時, 大獄纔訖, 士類彙征。 勳貴諸臣所爲, 往往多不滿人意, 年少後進, 自托淸議, 排擯攻斥, 陰以爲他日自全計, 疑時烈或不無左右於其間, 暗地譏軋。 拯固積有憾於時烈, 且自念以時烈高弟, 不早自貳, 恐日後時烈敗禍必及己, 遂乃投合少輩, 分立門戶, 主張論議。 拯知時烈素嚴峻, 不假借人顔色, 易激之以言語, 對其婦姪之爲時烈外孫者, 歷數時烈過失, 俾聞之於時烈。 仍又貽書於朴世采, 以王伯、義利、機關等說, 力詆之。 時烈之孫有爲世采壻者, 得其書, 歸語時烈。 時烈戒子弟令勿泄, 而門下生已稍稍聞之, 崔愼首上疏發其事。 至是, 大臣白于上, 請不復待拯以儒賢, 少輩益大恚。 其後數年而有羅良佐之疏, 睽乖之勢轉甚。 未幾, 奸黨復得志, 坤宮遜位, 而時烈、壽恒首被禍, 一隊士類稱老論者, 流殛殆無餘, 而拯復被禮遇如初。
地名: 昌平 (全羅道, 縣（令）)
年: 1454.0

○議政府據禮曹呈啓: "黃海道
              鳳山郡
              金德連、忠淸道
              扶餘縣
              徐恭ㆍ禮山縣
              李開祐、慶尙道
              慶州
              許調元ㆍ彦陽縣
              朴孝元ㆍ金海府
              宋允和等, 其親得惡疾, 竝斷指和藥以進, 疾皆愈; 黃州
              金富英, 父母俱歿, 廬墓三年。 喪畢後, 每日晨昏, 上塚如生時, 定省不廢, 朝夕之奠, 節物必薦; 忠淸道
              扶餘縣
              趙汝鳩, 父死旣葬, 廬於塚側, 不食菜果, 旣終三年。 又留一年, 其母得疫疾甚劇, 進野人乾先嘗之, 及母死, 奴婢繼死者十餘人, 汝鳩獨不病; 田漢老, 年八歲, 嘗受業於師, 師與梨, 漢老不食, 師問其故, 對以母病, 歸獻其母然後受業。 至十四歲, 其父死, 哭泣不轍, 居于墳側, 母及親族哀其年少强止之, 不聽, 終三年。 又丁母憂, 亦如之; 韓山郡
              朴地, 爲親老不求仕, 盡心孝養。 其母病, 不脫衣, 嘗痢甛苦, 祈以身代, 母病遂愈。 父又得病, 欲嘗魚, 哀泣懇求, 忽驟雨, 得白魚以獻。 父又得病, 穀道不通, 口含油吹入大腸以療之; 全羅道
              昌平縣
              安正命, 父死, 啜粥飮水, 哀毁過制, 廬墓三年。 母得病, 嘗糞甛苦, 及死, 又廬墓三年; 龍安縣
              李桂攀, 年一歲, 母歿。 至八載, 始讀《孝經》, 呼母哀泣, 三年不食肉。 後, 父病, 嘗糞甛苦, 及其歿也, 親自負土營墳, 廬於其側, 以終三年; 慶尙道
              醴泉郡
              魯存禮, 父病, 嘗糞甛苦, 及歿, 親自負土營墳, 侍居三年。 又庶妹貧窶, 其所負債, 以己財償之, 又割土田與之; 軍威縣
              朴忠順, 少時母歿, 事父盡孝, 及死, 廬於墓側, 哀毁終制。 又痛不及喪母, 遷其母合葬, 負土成墳, 又終三年; 陜川郡
              韓仲老, 父死, 因母强禁不得廬墓。 後, 母死, 負土成墳, 親自炊爨, 以奉朝夕之奠, 旣終三年, 又守父側三年如初喪, 六年之間, 一不到家; 山陰縣
              崔渭, 事父母盡孝, 母欲食雉肉, 求之未獲, 家狗銜雉而來。 父死, 因母宿疾不得廬墓, 及母死, 哀毁守墳三年。 遷父合葬, 更留三年, 竝孝行卓異, 請隨才敍用。
地名: 昌平 (全羅道, 縣（令）)
年: 1455.0

○議政府據禮曹呈啓: "全羅道
              萬頃縣前驛丞洪簡, 父死守墳, 其母又得腹疾, 穀道不通, 身瘴濱死, 簡割脛肉細切, 以麪爲丸, 和酒以進, 穀道遂通, 其疾小愈。 明日又進, 大白蚓從穀道出, 其疾永痊。 前副司正金孟倣, 其父得惡腫將死, 自割脛肉細切, 和酒以進, 其父不肯飮, 孟倣先嘗, 父乃飮之, 其疾小愈。 後父疾復作, 又割進之, 乃愈。 竝孝行特異, 人所難能, 宜旌門敍用。 金堤縣學生韓繼忠, 年二歲, 母死, 年未十歲, 父又沒, 居墓側, 朝夕哭奠, 以終三年。 年至三十, 躬自負土, 更營母墳, 麤衣藁鞋, 又終三年。 又嫡母沒, 擔土營塚, 親自炊爨, 守墳三年。 又圖父母形, 出告反面。 扶安縣良女召史, 其夫船軍韓乙生死, 十五年不食魚肉、葱、蒜, 歲久衣破, 更着白衣。 其兄弟憐其貧而無子, 欲改嫁, 固辭不從。 金溝縣學生柳九源死, 其妻芿叱德守墳三年, 至今八年不食肉。 又圖夫形, 掛於房內, 朝夕哭奠, 以冠服置諸左右, 事之如生。 錦山郡故注書吉再之女, 適幼學李孝誠, 事舅姑如事父母。 二十六歲, 其夫無子而死, 凡干喪事, 一遵《家禮》, 不用浮屠。 其舅欲以孝誠田及奴婢分與諸子, 而感吉氏誠孝, 未敢發言, 吉氏知其志, 盡還於舅, 率己奴婢奉養如初, 舅姑感悔, 不奪奴婢田地。 歲至丁巳, 其母病, 還家侍側, 及沒因居焉, 每節必具衣服甘旨, 歸覲舅姑。 又其兄吉師舜仕于京, 吉氏與其兄金石精妻, 同心輸其糧米。 師舜死, 子皆幼弱, 使姪迎屍, 殯于家, 又使姪主喪, 吉氏與師舜妻同居, 服喪期年。 又石精妻死, 心喪三年。 又舅病篤, 身自奉藥, 及死哭之, 眼暗, 諸子欲作佛事, 吉氏以長子之妻, 首行朔祭, 諸子因以感悟, 只行朔望之奠。 昌平縣學生金河遜死, 其妻安氏年二十二, 葬于家北, 朝夕哭奠, 以終三年。 其父哀其早寡貧窮, 欲改嫁, 誓死不從。 其婦行可賞, 宜竝復戶。 全州幼學卜閏門, 母沒廬墓, 親自炊爨, 至誠供奠。 距家十五餘里, 每日定省於父, 以終三年。 掛母影幀於凈室, 朔望致祭, 獻其時物, 出告反面, 事之如生。 金堤縣前副司正金遜之, 母死, 躬擔土石以成塚, 雖寒, 着芒鞋不服煖衣, 廬墓三年。 又其父病苦, 嘗糞號泣, 乞以身代。 及歿一如母喪, 且事繼母, 如事親母。 沃溝縣學生李景文, 其父死, 以母宿疾未得廬墓, 及母死, 葬於父墳之側, 擔土成墳, 親自炊爨, 供奠兩墳, 終三年後, 不脫喪服, 因居父墳, 悲痛哀泣, 無異初喪。 竝孝行可賞, 宜隨才敍用。 南原府
              金自江病苦, 其妻衍金絶飮食, 及死欲與偕死, 父母止之, 不聽, 蒿葬於外, 卽日而死。 宜旌門礪節。" 從之。
地名: 昌平 (全羅道, 縣（令）)
年: 1475.0

○戶曹據全羅道觀察使芮承錫啓本啓: "本道泰仁縣蠶室一百間, 皆草蓋, 逐年修葺, 其弊無窮。 今革罷昌平縣公廨二百餘間, 完固無用。 請自明年, 移蠶室于此地, 如果園、菜田及山野宜桑處多植桑, 以近居公賤, 量定守奴, 亦爲蠶室。" 從之。
地名: 昌平 (全羅道, 縣（令）)
年: 1477.0

○會曾經政丞、議政府、六曹、司憲府、司諫院議寶明罪, 上黨府院君
              韓明澮、領議政鄭昌孫、右議政尹子雲、坡川府院君
              尹士昕議: "依前議, 處絞何如?" 光山府院君
              金國光議: "寶明造飾本主李氏穢惡, 言甚切害, 當置極刑。 然專以仁昌指揮言之, 則不可全科論斷。 減死何如?" 右贊成洪應議: "寶明事端, 雖因仁昌指揮, 其間造飾誣陷, 用謀深慘, 不可不依律極刑。 若曰仁昌之婢, 於李氏無與焉, 則雖一日奴主之分旣嚴且重, 是不可紊也。" 吏曹判書姜希孟、禮曹判書許琮、戶曹判書尹欽、刑曹判書尹繼謙議: "寶明誣告主妻李氏奸奴之事, 其間雖有自造切害之言, 皆承仁昌之意, 本非寶明造意也。 況仁昌旣棄李氏, 則不可專以誣告本主之律論斷。 且李氏與仁昌勢爲仇敵, 其主之勝否在其言, 則舍本主而右李氏亦難矣, 免死何如?" 左參贊任元濬、兵曹判書魚有沼議: "寶明雖承仁昌之意, 大段切害之言, 皆其自造, 用情慘酷。 雖在他人, 亦當律外科罪, 況旣爲李氏婢子十餘年仰役, 則難可以本非李氏婢子論也, 依律科斷何如?" 右參贊李承召、工曹判書李芮、參議李陸議: "朴仁昌之薄其妻雖可罪, 其妻亦曾有醜聲, 夫婦反目非止今日, 一家奴婢目見久矣, 寶明乃仁昌之婢也。 因疑似之事而助其本主, 此迷惑不識事理者之常事也, 此婢之罪, 國人皆曰不可殺, 從輕爲便。" 吏曹參判李坡議: "寶明
              仁昌之婢也, 但右其本主而已。 五刑之中, 大辟最重, 古人必讞者, 所以愼之重也。 罪疑惟輕, 免死何如?" 兵曹參判朴楗、參議盧公弼議: "奴主之分如天建地設, 斷不可紊。 奴之於主, 雖所告有實, 國有常刑, 況誣加罪惡乎? 仁昌與李氏情睽, 欲以計陷之爲日久矣, 而寶明乃先意逢迎, 其間巧飾之言, 出於仁昌指嗾之外者甚多, 而誣陷之計有甚於仁昌, 仁昌之長惡, 實寶明啓之也。 原情依律, 則其罪有甚於他人之誣告, 況朝廷旣以仁昌之棄妻爲不可而復合之? 又以寶明非李氏之婢而末減, 則於情法兩無所據。 臣等謂扶持綱常, 當嚴其分, 若婢陷其主, 是風俗大壞, 不可以不大懲, 依啓本施行何如?" 禮曹參判李克墩、吏曹參議崔漢禎議: "死刑至重, 雖獄辭已具, 必求所以生之之道。 有一毫可生之理, 則從輕論斷, 此三覆之法所由設也。 寶明之罪, 據言語論之, 則雖置極刑可也, 而緣情審究, 則萬無可死之理。 議者謂: ‘寶明
              朴之婢也, 而於棄別之後, 始發此言, 不可以奴主論。’ 臣意以爲朴之與妻, 雖曰夫妻情意乖隔, 固非一日互相疑貳, 發憤於一朝, 則不道之說, 皆朴之言也, 非因寶明之言而致此釁端也。 寶明不過始則依阿本主之心而造言, 終則欲救本主之罪而證明, 其發於外者, 皆因有司之問也, 豈可以奴之告主論之? 非但情之可矜, 律亦不便。 罪之可疑者尙且從輕, 況無可疑乎? 伏惟上裁。" 大司憲金永濡、執義李瓊仝、掌令慶俊、李命崇、持平金悌臣議: "寶明誣告雖承朴仁昌之指嗾, 其間大節目情理切害處, 皆寶明所自飾, 依律科罪, 無可疑者。 議者曰: ‘寶明乃仁昌婢子, 其所誣飾, 皆出於棄別之後, 雖爲誣告, 不可論以告主之律。’ 臣等竊以爲不然。 仁昌雖有棄妻之心, 若無寶明之言, 無緣鑿空撰造。 今寶明逢迎其主之意, 旣以賊人爲莫同, 使仁昌棄之, 又從而實其言誣飾節次, 皆非人情所臆料, 據此觀之, 仁昌棄妻, 雖以寶明爲謀主猶可也, 今若以仁昌之婢告李氏爲可貰, 則今士大夫家奴婢各自分朋黨, 男主而害女主, 上下相盻盻, 莫相保持, 未必非此法作俑也。 且雖云棄別, 數日之間, 奴婢財産不相離析, 李氏與寶明名分猶在, 豈可以李氏視同路人乎? 況此棄別乃出於寶明之誣指, 則寶明眞知李氏之被誣, 猶喋喋巧言, 證成其惡, 其罪有甚於他人之誣告也。 朝廷旣以仁昌棄別爲不可而使之復合, 又以寶明爲非李氏之婢而寬其誣告之罪, 則其於情法, 兩無所據。 且李氏有子, 年過十歲, 則乃其主有子之妻, 其子亦是其主, 豈可以虛僞之言離間其主有子之妻乎? 臣等商量, 更無可疑, 依本府啓目何如?" 戶曹參判金順命、參議鄭垠、兵曹參知金升卿議: "奴主自有定分, 斷不可紊。 朴仁昌與李氏同住十六年, 寶明以婢事之六七年于玆, 豈可以仁昌一日棄別而奴主之分遽絶乎? 況仁昌平昔欲棄李氏, 別無痕咎, 逢賊翌日, 寶明告仁昌母子以賊貌正似莫同, 又告以年前溫突修理時, 女主與莫同俱脫裙相對, 造飾形言, 以啓仁昌棄別之心, 誣陷女主, 死有餘辜。 依啓本何如?" 大司諫孫比長、司諫朴孝元、獻納金塊、正言金孟性議: "臣等謹按《律名例》云: ‘凡共犯罪者, 以造意爲首, 隨從者減一等, 若家人共犯, 只坐尊長。’ 干名犯義條云: ‘凡子孫告祖父母父母者, 杖一百ㆍ徒三年, 但誣告者絞。 若奴婢告家長與子孫同。’ 《大典》告尊長條云: ‘子孫妻妾奴婢告父母家長, 除謀叛反逆外絞。’ 註云: ‘奴婢告舊長者, 減告家長律二等論。’ 今寶明誣告李氏, 實因朴仁昌指嗾, 供招之時, 其所巧飾, 雖非盡出於仁昌, 亦不過爲仁昌計耳。 然則欲害李氏者, 仁昌而且尊長也。 今仁昌只坐配役, 寶明之罪雖重, 豈加於造意之尊長乎? 其不可死明矣。 或言: ‘仁昌與李氏旣爲夫婦, 其於寶明俱是家長, 初無彼此之分, 寶明附於仁昌欲陷李氏, 此風不可長也。 當坐以誣告家長律。’ 臣等以爲仁昌與李氏爲夫婦之時, 李氏固寶明之家長也, 及其旣別, 李氏不過爲舊家長耳, 其不可以此律斷明矣。 古人有言: ‘罪疑惟輕’ 又曰: ‘與其殺不辜, 寧失不經。’ 誠以斷者不可復續, 死者不可復生, 如有死於非辜, 則或傷聖人好生之德也。 臣等以爲寶明之罪, 當依《大典》告舊家長之法論斷爲便。" 命減死。 昌孫等啓: "寶明私賤, 故減死, 則決杖一百、贖、流三千里矣, 寶明難與李氏還爲婢主, 極邊官婢定屬何如?" 從之。
地名: 昌平 (全羅道, 縣（令）)
年: 1488.0

○朔辛酉/議朴成根妻科罪事于領敦寧以上及議政府。 沈澮、尹弼商、尹壕、愼承善議: "成根之妻, 見其夫將受大罪, 無哀痛之心, 反加凌辱, 罪關綱常。 請照律施行。" 洪應議: "朴成根事, 臣知其始末, 此非常犯。 其妻子及鄭韶, 全家徙邊, 以雪衆憤何如?" 李鐵堅議: "朴成根殺其母, 非一日之謀, 其妻豈不與聞乎? 且鞫問之時, 極口詈成根, 敗常莫甚。 屬殘邑婢何如?" 孫舜孝議: "成根怨母而弑之, 其妻必與知之。 且欲免緣坐之罪, 罵辱其夫, 不可不重論。" 李崇元議: "成根天下大惡, 不可使餘孽留於畿內。 其妻子投諸遠裔爲便。 鄭韶不服招而死, 然觀其事迹, 與謀無疑, 其妻子亦宜徙邊。 且所居陰竹縣革罷何如?" 傳曰依崇元議施行何如? 其更議之。" 澮、弼
              商、壕、承善議: "子弑其母, 天下之大惡, 不可不痛懲, 垂戒後世。 崇元之議似當。" 應議: "本邑革罷, 無與於犯人之利害, 亦不足爲後人之懲戒。 前者泰川、江東、眞寶、昌平、光山皆以土民之惡, 或降或革, 竟無懲戒, 至今日而有成根之惡。 臣意只罪爲惡之徒, 本邑則勿革爲便。" 李克培議: "《春秋》之法, 子弑父, 則凡在宮者殺無赦。 殺其人, 瀦其宅而已, 未有所居官號降革之文。 且郡縣沿革, 徒爲煩擾, 使人失所, 無補於治敎。 成根之妻, 誠如衆議, 法當科罪。" 盧思愼、鐵堅議: "依崇元議爲當。 但鄭韶雖曰與謀, 視成根則有間, 一體科斷, 輕重不倫。 除妻子徙邊何如?" 舜孝議: "窮凶極惡, 皆出鄭家, 餘孽不可留在畿內之地。 成根、鄭韶妻子, 盡徙極邊甚當。 但成根之妻與聞其故, 則其罪豈止徙邊也? 更推得情後, 依律文施行爲便。 但以惡民之故, 輕革本邑, 未便。" 傳曰: "朴成根、鄭韶妻子竝全家徙極邊。"
地名: 昌平 (全羅道, 縣（令）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 昌平 (全羅道, 縣（令）)
年: 1630.0

○陳副摠接伴使李碩達馳啓曰: "前冬, 虜兵入喜峯口, 掠密雲, 直犯昌平, 一遊擊, 逆戰敗績, 奴兵死者亦多。 祖摠兵
              大壽, 方鎭玉田, 袁督師進軍關中, 登州守將點兵, 將赴援, 而島中尙未聞的報云。"